stanford-oval/wikipedia huggingface dataset:
קארפול קריוקי (תוכנית טלוויזיה ישראלית)

| --- | --- |

כרזת הסדרה, מהעונה השנייה ואילך
 סוגה:  תוכנית מציאות קומדיה
 יוצרים:  דנה פוליג (עונות 3-2) אודי כגן (עונות 2–3)
 כותבים:  דנה פוליג (עונות 2–3) אודי כגן (עונות 2–3) דור כאהן (עונה 4) יותם בקר (עונה 4)
 בימוי:  דנה פוליג (עונות 2–3) אורי סלעי (עונה 4)
 מנחים:  ניקי גולדשטיין (עונה 1) אודי כגן (עונות 2–3) שחר חסון (עונה 4)
 ארץ מקור:  ישראל ישראל
 שפות:  עברית
 מספר עונות:  4
 הפקה
 מפיק:  יואב גרוס
 חברת הפקה:  יואב גרוס הפקות
 עורכים:  יואב גרוס דנה פוליג (עונות 2–3) אודי כגן (עונות 2–3) אושר אסולין (עונה 4)
 צלמים:  אבי בנון עמיקם שילה
 אורך פרק:  25–27 דקות
 שידור
 רשת שידור:  כאן 11
 תקופת שידור מקורית:  11 במאי 2017 – הווה
קארפול קריוקי היא תוכנית טלווזיה ישראלית המבוססת על הפורמט "Carpool Karaoke" של התוכנית לייט לייט שואו (אנ') עם ג'יימס קורדן.
העונה הראשונה של התוכנית עלתה לשידור בערוץ כאן 11 במאי 2017 בהנחיית ניקי גולדשטיין.
בינואר 2021 עלתה העונה השנייה שצולמה במהלך מגפת הקורונה בישראל בהנחיית אודי כגן, שהנחה גם את העונה השלישית שהחלה את שידוריה בדצמבר 2022.
ביולי 2023, פורסם ששחר חסון ינחה את התוכנית במקום כגן החל מעונתה הרביעית. הצילומים של העונה הרביעית החלו רק באמצע שנת 2024 לאור מלחמת חרבות ברזל, ושידור העונה החל ב-9 בדצמבר 2024.
פרקים > עונה ראשונה

אורחי העונה הראשונה היו אייל גולן, דודו אהרון, הראל סקעת, טיפקס, ירדנה ארזי, ישי לוי, מוניקה סקס, מוש בן ארי, מירי מסיקה, סטטיק ובן אל, עידן רייכל, עילי בוטנר וילדי החוץ, פבלו רוזנברג, צביקה פיק, קובי אפללו, קורין אלאל, ריקי גל, רמי קלינשטיין, שירי מימון ושלומי שבת.
פרקים > עונה שנייה

| מספר פרק | אורחים | תאריך שידור | שירים |
| --- | --- | --- | --- |
| 1 | שרית חדד | 24 בינואר 2021 | יאללה לך הביתה מוטי   כמו סינדרלה   קצת משוגעת   חגיגה   כשאני איתך אני כמו דג   למה לי  בחום של תל אביב  הייתי בגן עדן |
| 2 | נטע ברזילי | 25 בינואר 2021 | Ricki Lake   Bassa Sababa   Toy   Nana Banana   Cuckoo |
| 3 | חנן בן ארי | 31 בינואר 2021 | החיים שלנו תותים   ויקיפדיה   ממך עד אליי   אם תרצי   אלוף העולם   מה אתה רוצה ממני   אמא אם הייתי   בשורות טובות |
| 4 | אברהם טל | 7 בפברואר 2021 | מחוזקים לעולם   אין אני   אורות   הילדים קופצים   קול גלגל   הזמן עושה את שלו   שיר חדש   שבוע טוב |
| 5 | נועה קירל ומרגי | 14 בפברואר 2021 | אמבולנס   הזוג הזה   פאוץ'   לא יוצא למסיבות   מיליון דולר   דיבור נגוע   אם אתה גבר |
| 6 | ליאור נרקיס | 21 בפברואר 2021 | שגעת / טרפת   ערב טוב   מהפכה של שמחה   תגידי   המלכה שלי   דוקטור   כמה אהבנו |
| 7 | איתי לוי | 28 בפברואר 2021 | מסיבה בחיפה   שתישרף האהבה   חתונת השנה   זז בטירוף   קירות   פתאום אהבה |
| 8 | ריטה | 14 באפריל 2021 | תפתח חלון   עטוף ברחמים   שרה ברחובות   ימי התום   שביל הבריחה   בוא   אני חיה לי מיום ליום |
| 9 | סטפן | 18 באפריל 2021 | קומסי קומסה   מאמו   טיקיטאס   מרסי   מפיות   רק בנות   Step Fun |
| 10 | הדג נחש | 25 באפריל 2021 | סע   לא מוותר   הנה אני בא   שיר נחמה   שירת הסטיקר   לא פראיירים   זמן להתעורר |
| 11 | רותם כהן | 9 במאי 2021 | כל כך יפה לך   אל העולם שלך   לבד על הגג   תרוצי אליו |
| 12 | אביב גפן | 23 במאי 2021 | עונות   שיר הסמרטוטים   אל תדאג   סוף העולם   אולי   מלאך   שיר תקווה |
| 13 | סטטיק ובן אל | 30 במאי 2021 | גומיגם   בננות   טודו בום   יאסו   קאוואי |
| 14 | אליעד | 6 ביוני 2021 | מתוק כשמרלי   מיאמי   תמיד חלמתי   מסע   אור   רוחות |
| 15 | קרן פלס | 13 ביוני 2021 | מבול   אם אלה החיים   רק אלוהים ישפוט אותי   באת לי פתאום   נובמבר   איתי   שמעון השכן |
| 16 | גידי גוב | 20 ביוני 2021 | נערה במשקפיים   אני שוב מתאהב   יו יה   איך שיר נולד?   אין עוד יום   אלף כבאים   עניין של זמן   רוני |
| 17 | נסרין קדרי | 3 באוקטובר 2021 | לובשת חיוך   אלבי מעאק   לומדת ללכת   חביב אלבי   היינו שניים   תאמרו לו   יש לי אותך |
| 18 | מוקי | 10 באוקטובר 2021 | ילדה סוכר   ילד של אבא   מדברים על שלום   לב חופשי   תתקעו בחצוצרה   נופל וקם   אלוהים |
| 19 | עידן חביב | 17 באוקטובר 2021 | כמו כל יום   עכשיו או לעולם   שלמים   ואז את תראי   מחכה   בלילה |
| 20 | ארקדי דוכין | 24 באוקטובר 2021 | עכשיו אני   מי אוהב אותך יותר ממני   לפעמים   דומינו   כל הכוכבים   יש בי אהבה   עוד נגיעה   אוהבת לא אוהבת   חדר משלי |
| 21 | עדן חסון | 31 באוקטובר 2021 | איך את אוהבת   כפיות   אין יותר מועדונים   סיבובים   שקיעות אדומות   את חסרה לי |
| 22 | משה פרץ | 7 בנובמבר 2021 | היא רק רוצה לרקוד יש לי אותך קרמלה זיקוקים גיבור של אמא כוס של יין |
| 23 | אתניקס | 14 בנובמבר 2021 | תותים   ציפור מדבר   ג'סיקה   כתם הפרי   היא לא תשוב (הבלדה על עמליה וגל)   שיר ישן   BMW שחורה |
פרקים > עונה שלישית

| מספר פרק | אורחים | תאריך שידור | שירים |
| --- | --- | --- | --- |
| 1 | רן דנקר | 12 בדצמבר 2022 | השמלה החדשה שלי   בואי נעזוב   בית משוגעים   מלכת הרחבה   שווים |
| 2 | נגה ארז ורוסו | 19 בדצמבר 2022 | End of the Road   Views   Cipi   No News on TV   You So Done |
| 3 | יוני רכטר | 26 בדצמבר 2022 | דמעות של מלאכים   הילדה הכי יפה בגן   כל עוד   עטור מצחך   אדון שוקו |
| 4 | יסמין מועלם | 2 בינואר 2023 | מסיבה   יחפים   ככה עדיף לי   מחילה   כמה מתוק |
| 5 | נתן גושן | 9 בינואר 2023 | באתי לחלום   מתגעגעת   Thinking About It   כל מה שיש לי   מה אם נתנשק |
| 6 | רמי קלינשטיין | 16 בינואר 2023 | חוץ ממך כלום   קרוב לליבך   צעיר לנצח   שרה ברדיו   מתנות קטנות   על הגשר הישן |
| 7 | שלומי שבן | 23 בינואר 2023 | כולם אומרים   אריק   תרגיל בהתעוררות   מאני טיים   מותק את אצלי בראש |
| 8 | מירי מסיקה | 30 בינואר 2023 | באה אליכם   לשם   מפחד עלייך   עכשיו אתה חוזר בחזרה   מלך |
| 9 | נינט טייב | 15 בפברואר 2023 | היא יודעת   Crazy   Self Destructive Mind   קמתי לרקוד   Who Is Us |
| 10 | שירי מרפסת | 21 בפברואר 2023 | בונה   כן ניגשתי לעידו   ישראל   בת ים   לילה שנשכח |
| 11 | עברי לידר | 28 בפברואר 2023 | לאונרדו   מוגזם   יותר טוב כלום   נסיכה שלי   חולצת פסים   זכיתי לאהוב |
| 12 | טיפקס | 26 באפריל 2023 | סמי וסומו   איזה עולם   שלוש בלילה   הרבי ג'ו כפרה   בתוך נייר עיתון   פרח השכונות |
פרקים > עונה רביעית

| מספר פרק | אורחים | תאריך שידור | שירים |
| --- | --- | --- | --- |
| 1 | נרקיס | 9 בדצמבר 2024 | הולכת איתך   שדות   ממה אתה בורח   הכל לטובה   מלכה   ענני |
| 2 | אסף אמדורסקי | 16 בדצמבר 2024 | החדר האינטימי שלי   יקירתי   השמים הכחולים   רכבת לצפון   השיר הזה   15 דקות   אהבה חדשה |
| 3 | סטטיק | 23 בדצמבר 2024 | רונדלים   לירז   מכשפה (עם עדי ביטי)   אמא   על הראסי   טודו בום |
| 4 | אגם בוחבוט | 30 בדצמבר 2024 | קופידון   טרנטולה   כמו בריו   דובשנייה (עם שחר סאול)   נאדי באדי (עם שחר טבוך)  ארטיק מסטיק |
| 5 | דני סנדרסון | 7 בינואר 2025 | אצל הדודה והדוד    שיר הגלשן   רוני   זאת שמעל לכל המצופה   זה הכל בשבילך   אלף כבאים   יו יה   הלא נודע   נחמד |
| 6 | זהבה בן | 14 בינואר 2025 | אני שטה   חיים שלי   טלפון האהבה   טיפת מזל   אהבה כזו   אינתה עומרי   מסאלה   אהבה אסורה |
| 7 | סאבלימינל | 28 בינואר 2025 | התקווה   הפינאלי   פרחים בקנה   הסוד   טורו   חלום של כל גבר |
| 8 | אנה זק | 11 בפברואר 2025 | אולסטאר וגופיות   לך לישון   כל הבאז   מי זאת   קוביות   Hoodie |
| 9 | התקווה 6 | 18 בפברואר 2025 | מה שיהיה יהיה   גיבורי על   הכי ישראלי   שימי לי עוד רום   אם אפגוש את אלוהים   לחזור הביתה |
| 10 | גלי עטרי | 25 בפברואר 2025 | נסיך החלומות   ISTAMAN BABAJIN   חזקה מהרוח   אני אצבע את השלכת בירוק   שוקולי   אם יש לך שמש   דרך ארוכה   יש חור בדלי   שיר פרידה   נפאל   מה שאת אוהבת   התקווה   הללויה   סוף העונה |
| 11 | ג'יין בורדו | 4 במרץ 2025 | איך אפשר שלא   וויסקי   Stand by Me   תל אביב זה אני ואת   עינב   בוס   אישה קשה (עם אקו)  היום יום הולדת   כישוף |
| 12 | איפה הילד? | 11 במרץ 2025 | מה שעובר עלי   דיר-לה-דה   הביאו את הסתיו   מישהו שומע אותי?   נפלת חזק   אחד אלוהים   אחשילי   נאדי באדי   אימפריות נופלות לאט   נכון להיום (עם יהודה קיסר)   חנה'לה התבלבלה   לילה בלי טיפה של דלק   גאולה   לבן בחלום שחור   גידי |
הערות שוליים

↑  רן בוקר, אודי כגן עוזב, שחר חסון ינחה את "קארפול קריוקי", באתר ynet, 23 ביולי 2023
| תוכניות תאגיד השידור הישראלי  |
| --- | --- | --- |
| חדשות ואקטואליה | חדשות הערב • חדשות הלילה • חדשות שישי • חדשות השבת • ערב ערב • העולם היום • שרון ואורי • מהצד השני עם גיא זהר • משחקי הכיס • עצם העניין • הכול פוליטי • שבע עם איילה חסון • הזמן הירוק |  |
| תוכניות תחקירים | זמן אמת • שטח הפקר • האזרח גואטה • דו"ח רולניק |  |
| דוקו ותעודה | וואי וואי וואי • יוצאים מהכלל • המהפכה הגאה • לבנון • אויבים • שרון • שופטים בשר ודם • לוחמים • הבלתי חשובים • המנדט • בשם האב • מדורות השבטים • חילוניות • 3 שירים |  |
| מציאות תיעודית | טיול אחרי צבא • בואו לאכול איתי • רילוקיישן • סליחה על השאלה • 80 וארבע • מתחילים מאפס • עוד ניפגש • סיפורים מהכורסה • יומני היקר • פרויקט משפחות • היהודי החדש • עולם קטן |  |
| שעשועונים | המרדף • האחוזון העליון |  |
| תרבות וראיונות | סוכן תרבות • פגישה עם רוני קובן • חדר 101 • קארפול קריוקי • פשוט בבית • ארון השירים היהודי • שאלה תשובה • מה שתגידו |  |
| סאטירה, בידור ואירוח | עד כאן! • הלילה עם לוסי וגורי • זהו זה! • ערב עם שי שטרן • ערוץ אפס |  |
| עלילתיות | קופה ראשית • היהודים באים • שב"ס • שטוקהולם • אבא משתדל • מתיר עגונות • טהרן • מנאייכ • שעת נעילה • חזרות • אחד על אחד • מותק בול באמצע • המפקדת • החנות שיש בה הכל • עלומים • שישו ושמחו • קרתגו • שישה אפסים • סובייצקה • הצבי • תיק נעדר • האיש שרצה לדעת הכל • האמת |  |
| סדרות רשת (כאן דיגיטל) | סוף הדרך • הטרמפיסטים • עלייתו ונפילתו של שם טוב האבי • פגום • משפחת פנסטה |  |
| רדיו והסכתים | חיות כיס • שיר אחד • אגן הים התיכון • המעבדה • לך תזכור |  |
כרזת העונות השנייה והשלישית של הסדרה
כרזת העונה הרביעית של הסדרה
משה מרכוס

משה מרכוס (נולד ב-22 ביולי 1961) הוא כדורגלן עבר ומאמן כדורגל ישראלי, ששיחק בעמדת השוער במכבי תל אביב ובנבחרת ישראל.
קריירה ככדורגלן

מרכוס גדל במחלקת הנוער של מכבי תל אביב והשתייך לנבחרת הנוער. בגיל 16 הצטרף לקבוצת הבוגרים (עונת 1977–1978) ושיחק ב-7 המשחקים האחרונים של העונה, במקומו של השוער הראשון של הקבוצה, יוסף סורינוב. בעונת 1978–1979 שיחק רק בקבוצת הנוער ולא היה שותף לעונת האליפות של הבוגרים. בעונות 1979–1984 שיחק כשוער ראשון במכבי תל אביב. בעונת 1982–1983 הופיע מרכוס בנבחרת העונה.
בעונת 1984–1985 הושאל לקבוצת מכבי פתח תקווה, איתה שיחק שתי עונות בליגה הלאומית. את עונת 1986–1987 התחיל ללא קבוצה ונסע לנסות מזלו בארצות הברית, משם חזר לאחר כחודש ימים. מרכוס היה מעוניין בהעברה ולא בהשאלה ולזה קבוצת האם שלו מכבי תל אביב סרבה.
בינואר 1987 הצטרף להפועל ירושלים בליגה הארצית וסיים איתה במקום השני.
בעונת 1986–1987 חזר למכבי תל אביב ולאחר עונה מוצלחת שבסיומה זכה עם קבוצתו בגביע המדינה, חתם לשלוש עונות נוספות. בנובמבר 1988 הגיע גם הזימון של המאמנים שניאור וגרונדמן לנבחרת ישראל.
בעונת 1988–1989 שבר את ידו ונעדר מספר שבועות מהמשחקים. בעונת 1989–1990 שוב שבר את ידו בחודש מרץ וגמר את העונה. מרכוס חזר לשחק רק במחזור הרביעי של עונת 1990–1991.
בעונת 1991–1992 הצטרף לסקציה נס ציונה מהליגה הארצית. בעונת 1993–1994 עבר למכבי יבנה. בהמשך שיחק בבית"ר לוד ומ.ס. גבעת שמואל בליגות הנמוכות. מרכוס פרש ממשחק בסוף עונת 1998–1999 בגיל 38.
קריירה כמאמן שוערים

מאז פרישתו ממשחק אימן שוערים בקבוצות: הפועל בני לוד, בית"ר תל אביב רמלה והפועל ראשון לציון. מאז 2019 משמש מרכוס כמאמן השוערים במכבי עירוני אשדוד בליגה א'.
חיים אישיים

מרכוס מתגורר ביבנה ונשוי לרותי. אחיו הצעיר הוא שוער העבר עדלי מרכוס, שהיה בעבר מנכ"ל מנהלת ליגת העל בכדורסל וכיום מנכ"ל מכבי תל אביב בכדורסל.
תארים כשחקן

במכבי תל אביב
גביע המדינה (1): 1988
אלוף האלופים (3): 1978, 1980, 1989
גביע ליליאן (1): 1988
הערות שוליים

1 2  אשר גולדברג‏, "לא הצלחתי להירדם אחרי המשחק הזה, הייתי בדיכאון", באתר וואלה, 4 במרץ 2022
↑  אלכס פרלסמן, נבחרת עונת 1982/93, מעריב, 30 במאי 1983
↑  אלי קמיר, מרכוס יוצא הבוקר לארה"ב, מעריב, 25 בספטמבר 1986
↑  אלי קמיר, יושב על הגדר, מעריב, 2 באוקטובר 1986
↑  יוסי לוי, מרכוס להפועל י־ם, מעריב, 9 בינואר 1987
↑  אלכס פרלסמן, משה מרכוס: עוד 3 שנים במכבי ת"א, מעריב, 26 ביולי 1988
↑  מאיר ריפמן, עטר, אהרוני ומרכוס הכח החדש של נבחרת ישראל, מעריב, 27 בנובמבר 1988
↑  מאיר ריפמן, מרכוס שבר את ידו, מעריב, 16 בינואר 1989
↑  אלכס פרלסמן, מכבי ת"א בצרות - השוער משה מרכוס שבר את ידו, מעריב, 8 במרץ 1990
↑  תמונה מחתונת משה ורותי, מעריב, 15 בספטמבר 1986
שמפוליון (אונייה)

| --- | --- |
אוניית הקיטור "שמפוליון" לפני השינויים במבנה (3 ארובות)
אוניית הקיטור "שמפוליון" לפני השינויים במבנה (3 ארובות)
 תיאור כללי
 סוג אונייה:  אוניית נוסעים אוקיינית
 צי:  Messageries Maritimes 
 דגל הצי:  
 חברת ספנות:  מֶסַזֶ'רִי מָארִיטִים (Messageries Maritimes)
 ציוני דרך עיקריים
 מספנה:  Société Française de Construction Navales, לה סיוטה, צרפת
 הושקה:  1924
 אחריתה:  טבעה ב-22 בדצמבר 1952
 מיקום:  חוף ביירות
 מידות
 תפוסה:  5,043 טונות
 אורך:  156.7 מטר, 168.05 אחרי 1934
 רוחב:  19.2 מטר
 שוקע:  12.2 מ' 
 נתונים טכניים
 צורת הנעה:  2 מנועי קיטור בוכנאיים תלת-דרגתיים, שהוחלפו ב-1935 ב-2 טורבינות קיטור.
 
א/ק "שמפוליון" (בצרפתית: SS Champollion) הייתה אוניית נוסעים צרפתית, שהפליגה משנות ה-20 של המאה ה-20 ועד תחילת שנות ה-50 בין צרפת, ובפרט נמלי טולון ומרסיי, לבין נמלי לבנון, ארץ ישראל ומצרים. בין השאר הובילה נוסעים ועולים לארץ ישראל. ב-22 בדצמבר 1952 עלתה על שרטון בחופי ביירות, ולמחרת טבעה.
קורותיה

ה"שמפוליון" נבנתה בשנת 1924 בצרפת, ונקראה על שמו של האגיפטולוג ז'אן-פרנסואה שמפוליון. במקביל נבנתה לה אונייה-אחות, שנקראה "מארייט פשה" (בצרפתית SS Mariette Pacha), על שמו של האגיפטולוג אוגוסט מארייט, מייסד המוזיאון המצרי בקהיר. עיצוב הפנים של האוניות תוכנן בהשראת התגליות הארכיאולוגיות ממצרים העתיקה מאותה התקופה. שתי האוניות שימשו בקווי הנוסעים בין אירופה לבין מצרים ומזרח הים התיכון, ובין השאר נהגו לעגון בנמל חיפה.
על ה"שמפוליון" שירתו כ-300 אנשי צוות והיא תוכננה לכאלף נוסעים. במלחמת העולם השנייה פעלה האונייה בשרות הצי הבריטי.
עדויות רבות מאוד של ניצולי שואה, פרטיזנים, מעפילים ואפילו של עולים משנות השלושים, מאזכרות את מסעם ארצה ב"שמפוליון". אולי החשובה שבהן היא של חיים נחמן ביאליק, שהפליג על השמפוליון בדצמבר 1930 מאלכסנדריה למרסיי, וקורותיו באותה הפלגה הולידו את סיפורו האחרון, 'איש הסיפון'. בשנת 1933 עלה בה ארצה אברהם סטבסקי מנאשמי רצח חיים ארלוזורוב, בשנת 1935 דייב רוטשילד ועוד אישים ידועים. בשנת 1934 הועלו ארצה עצמותיו של ליאו מוצקין באמצעות האונייה-האחות "מארייט פשה".
בין העולים ב"שמפוליון" ארצה היו המשורר-הלוחם אבא קובנר, בקיץ 1945. באביב 1946 עלו באונייה, בהפלגה מיוחדת, כאלף ילדים ובני נוער ניצולי השואה.
טביעתה

ב-22 בדצמבר 1952, לפני הזריחה ובתנאי ים קשים, התקרבה "שמפוליון" לנמל בביירות. ימים ספורים לפני כן הופעל זרקור חדש בנמל התעופה הבינלאומי של ביירות. צוות האוניה, שלא ידע על קיומו, הפליג לעברו במחשבה שזהו המגדלור המסמן את נמל ביירות. ברבע לשש בבוקר נתקעה האוניה בשרטון, ונבקעה לשניים מעוצמת המכה. הנוסעים התרכזו על הסיפון, ורובם פונו למחרת. 17 הנספים באסון היו אנשים שניסו להגיע לחוף בשחיה.
הגוררת צוריה וקורבטה של חיל הים הישראלי הפליגו מחיפה אל חופי ביירות כדי לסייע במאמצי ההצלה, אך בפועל לא השתתפו בחילוץ. כתבי קול ישראל ועיתונאים הצטרפו להפלגה.
רות בונדי כתבה על טביעת האוניה ביומון "דבר", ב-2 בינואר 1953, תחת הכותרת טרגדיה בים, האור הטעה? בגוף הכתבה נאמר:
זרקור לבן ליד הכניסה לנמל ביירות מורה את הדרך לאניות אל מחוז-חפצן. הראות הייתה לקויה באותו הבוקר, 22 בדצמבר, ורק בקושי הבחין נווט ה"שמפוליון" באור המגדלור וכיוון את האוניה ישר אליו. אך לא היה זה אור הנמל. אלא זרקור של שדה-התעופה האזרחי של ביירות "חלדה". האוניה עלתה בחרטומה ישר על החוף, שעה שרצתה להגיע לנמל המדומה. עוצמת הגלים סובבה אותה בקו מקביל לחוף, ואיזו גבעה קטנה של חול או סלעים הייתה הציר, שעליו נשברה ה"שמפוליון" לשניים. זאת היא, לדעת אנשי הים, סיבת האסון... למאמינים בגורל ובקשר נסתר בין תאריכים ומאורעות: בתאריך 23 בדצמבר 1790 נולד המזרחן הצרפתי הנודע ז'אן-פרנסואה שמפוליון. ובאותו יום, לאחר 162 שנה, נחרץ גורלה של אונית-הנוסעים שנשאה את שמו. שמפוליון, איש המדע, היה מקשר בין תרבות המערב והמזרח, הראשון שפיענח את כתבי החרטומים המצריים. האוניה "שמפוליון" מילאה תפקיד דומה: אף היא הייתה מקשרת את מערב אירופה עם ארצות המזרח התיכון... בן 42 היה שמפוליון במותו. ובת 28 שנה בלבד הייתה ה"שמפוליון" כשנהרסה. גיל צעיר למות אדם ואוניה כאחת.
לקריאה נוספת

על ההפלגה של אבא קובנר ב"שמפוליון", מאלכסנדריה לטולון, ראו בספרה של פרופ' דינה פורת, מעבר לגשמי, 2000, בעמ' 241, 242.
רות בונדי, "האור הטעה?", טרגדיה בים, על טביעתה של האוניה, "דבר", 6 בינואר 1953. באתר עיתונות יהודית היסטורית, בעיתון "דבר", ישנן עוד כמה כתבות מרתקות על האוניה וטביעתה.
הערות שוליים

↑  עיריית תל אביב – מודעה, "באניה מריט פשה יגיע ליפו ארונו של א. ל. מוצקין ז"ל", באתר הספרייה הלאומית, ‏1934
תמנון החוף

| תמנון החוף |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: רכיכות
מחלקה:: סילוניות
סדרה:: תמנונאים
תת־סדרה:: Incirrina
משפחה:: תמנוניים
סוג:: תמנון
מין:: תמנון החוף
שם מדעי
 Octopus vulgaris ‏קיווייה, 1797

סרטון המראה תמנון החוף בתנועה
תמנון החוף
תְּמָנוּן החוף או תְּמָנוּן סְלָעִים וכן תמנון מצוי (שם מדעי: Octopus vulgaris), הוא מין המשתייך לתמנונאים. הוא בעל שמונה זרועות ציד ארוכות השוות באורכן, שעל כל אחת מהן שתי שורות של כפתורי הצמדה. הוא בעל לסתות חומות חזקות ובלוטות רוק המפרישות חומר ארסי. הוא טורף פעיל בשעות היום, וצד דגים, סרטנאים ולפעמים גם רכיכות באמצעות קידוח חור בקונכיותיהן. בשעת סכנה הוא נוטה לברוח באמצעות זינוק-שחיה, תוך פליטת ענן דיו שחור וסמיך.
עונת הרבייה היא בתחילת האביב, ונקבת תמנון החוף מטילה את הביציות שלה (בין 400-120 אלף) במים רדודים, לאורך תקופה הנמשכת כחודש. משך הדגירה על הביצים הוא 25–60 ימים, בהם הנקבה מפסיקה לאכול. רבות מהנקבות מתות לאחר הבקיעה.
אורכו של תמנון החוף (כולל הזרועות) הוא 1.2 מטר אצל הנקבה, ו-1.3 מטר אצל הזכר.
זהו מין שכיח, אשר נמצא באזור הכרית, החופים הסלעיים ואף בעומק הים (עד לעומק של 292 מטר).
הוא נפוץ במזרח הים התיכון ובמערבו, במזרח האוקיינוס האטלנטי, בין איי בריטניה לסנגל, אנגולה ודרום אפריקה, ובמערב האוקיינוס האטלנטי, מאמריקה הצפונית עד פלורידה ואיי ברמודה.
פיזיולוגיה

מערכת העצבים: לתמנון המצוי קיים היעדר ייצוג סומטוסנסורי במערכת העצבים המרכזית (Hochner 2009). בשונה מאורגניזמים אחרים ממשפחת הרכיכות, לתמנון המצוי ישנה מערכת עצבים מרכזית שונה. מספר הנוירונים הכולל במערכת העצבים של התמנון מגיע ל-500 מיליון נוירונים, מתוכם מתרכזים כ-350 מיליון במערכת העצבים הפריפריאלית שבזרועותיו, בעוד ש-50 מיליון נוירונים מתרכזים במערכת העצבים המרכזית שלו. מערכת העצבים המרכזית ומערכת העצבים הפריפריאלית יוצרים יחדיו מערכת משולבת, לפיה מערכת העצבים הפריפריאלית מעבירה כמות גדולה של מידע סנסורי למוח (Young, 1971). ניכר כי מערכת העצבים הפריפריאלית שולטת במספר פעולות מורכבות שמבוצעות על ידי כל זרוע (Gutfreund, 2006). מערכת אסטרטגית ייחודיות זו של פישוט השליטה המוטורית מאפשרת לתמנון לבצע משימות מורכבות ומתואמות.
הערות שוליים

↑  תמנון החוף באתר הרשימה האדומה של IUCN
↑  אנציקלופדיית החי והצומח של ארץ ישראל, כרך 4 – "החי במים", בעריכת לב פישלזון, הוצאת משרד הביטחון, 1983, עמ' 83
↑  תְּמָנוּן סְלָעִים במילון בעלי חיים: רכיכות (תשס"ד), 2003, באתר האקדמיה ללשון העברית
רובין הוד

ערך זה עוסק בגיבור עממי. אם התכוונתם למשמעות אחרת, ראו .
| --- | --- |

 הופעה ראשונה:  המאה ה-13/ה-14
 יוצרים:  מחבר לא ידוע 
 מידע
 מקצוע:  גנב, סייף, קשת, לוחם צדק
 כלי נשק:  חץ וקשת, חרב
 דת:  נצרות
 אזרחות:  אנגלית
 דמויות קשורות
 אויבים:  השריף מנוטינגהאם, Sir Guy of Gisbourne 
 
"רובין הוד" – ציור מעשה ידי ויליאם בלייק משנת 1783
רובין הוד (באנגלית: Robin Hood) הוא גיבור עממי אנגלי, פורע חוק. קשת וסייף מוכשר, אשר על פי הגרסאות בנות ימינו של סיפור עם זה, נהג לגנוב מהעשירים ולתת לעניים בעזרת חבורת פורעי חוק הידועים כ"אנשים העליזים". באופן מסורתי, מוצגים אנשי רובין הוד כלבושים בבגדים ירוקים. יש הסוברים כי מקור האגדה בפורעי חוק אמיתיים או בבלדות וסיפורים על פורעי חוק. רובין הוד הפך לדמות עממית פופולרית החל מתקופת ימי הביניים והמשיך בספרות המודרנית, סרטים וטלוויזיה. במקורות המוקדמים ביותר, רובין הוד הוא איכר חופשי, אבל לעיתים קרובות הוא מצויר כאציל שאיבד את אדמותיו באופן לא הוגן בגלל שריף חסר מצפון ונעשה פורע חוק.
סיפור העלילה

על פי העלילה המקובלת, גורש רובין הוד מאדמותיו על ידי השריף מנוטינגהאם הנבל. השריף פועל על פי הוראותיו של הנסיך ג'ון, שמלך באנגליה מ-1199 עד 1216, בעת שהותו של אחיו ריצ'רד לב הארי במסעות הצלב. ג'ון מנסה לחזק את כיסאו על ידי הריגתם של האצילים הסקסונים.
על פי הסיפור, רובין ברח ליער שרווד, שם הוא פוגש את האנשים המסתתרים ביער לאחר שגורשו מבתיהם בשל אי יכולתם לשלם את המסים שהטיל עליהם המלך ג'ון. רובין זוכה באמונם בשל כישוריו בירי בחץ וקשת, והופך למנהיג אנשי היער, הנוהגים לשדוד את העשירים החוצים את היער, ולהילחם בשריף המנסה להגן על העשירים ולתפוס את אנשי היער (השריף אכן מוזכר בבלדות המוקדמות, בהן הורג אותו רובין הוד וכורת את ראשו).
רובין נלחם גם בראשי הכנסייה הקתולית המושחתים וכן בצייד גאי איש גיסבורן, אשר רובין כורת את ראשו. על פי הבלדות רובין נותן את כספי המיסים שגובה השריף לעניים (דבר זה אינו מוזכר בבלדות המקוריות).
חבורתו של רובין כוללת את: הנזיר טאק, ויל סקרלט, מאץ' בן הטוחן וג'ון הקטן.
רובין מתאהב בעלמה מריאן, אשר מספרת לו על תוכניות הנסיך ג'ון להשאיר את המלך ריצ'רד לב הארי בשבי הכופרים, ורובין ואנשיו אוספים כסף להביא לשחרורו של המלך ריצ'רד ולשובו לאנגליה. על פי חלק מהגרסאות, מריאן היא קרובה של שני המלכים, לאחר שמריאן נתפסת על ידי השריף, רובין יוצא אל טירת שרווד על מנת לשחרר אותה ממנו. הגעתו של המלך ריצ'רד מסיימת את הקרב, ומביאה לנפילתו של השריף.
מיקומם של הסיפורים

על פי הגרסאות המודרניות של האגדה, הסיפור מתרחש ביער שרווד, במחוז נוטינגהאמשייר, באנגליה.
הבלדות המקוריות מתארות את מקום ההתרחשות בבארנסדייל, אזור שנמצא בין פונטפרקט לבין דונצ'סטר במחוז יורקשייר (כ-75 ק"מ צפונית לשרווד). מיקום זה הולם את שמו של רובין – רובין מלוקסלי, שכן לוקסלי נמצאת בשפילד, אזור בו נמצא היער המלכותי פיק, יער שכונה "המזווה המלכותי", וכן ידוע שבאזור זה התגורר בשנת 1245 איש בשם רוברט איש לוקסלי.
כיום מנסים אנשי יורקשייר להשיב את מיקומה של האגדה לאזורם, ושדה התעופה של דונצ'סטר נקרא כיום שדה התעופה רובין הוד דונצ'סטר שפילד. המחלוקת סביב מיקומה של האגדה הוא בעל חשיבות בשל המשמעות התיירותית הרבה שלו, והשפעתו על כלכלת האזורים. אחת האטרקציות העיקריות של מחוז נוטינגהאמשייר הוא האלון הגדול – עץ שעל פי המסורת המקומית התגורר למרגלותיו רובין הוד.
פרשנויות מודרניות

סיפורי רובין הוד השתנו מתקופה לתקופה בהתאם לצרכים החברתיים של אותה תקופה – כך לדוגמה העלמה מריאן הפכה ממעין גבירה לוחמת ביצירות מראשית התקופה הוויקטוריאנית לדמות פסיבית וכנועה בתקופת מאבק הסופרז'יסטיות, ואחר–כך, עם עליית זרמים פמיניסטיים הפכה לדמות פעילה הרבה יותר.
רובין הוד עצמו, שהיה בסיפורים המקוריים "שודד למען בשר ציד" עם מעשי נדיבות לפרקים, אך ללא מיומנות יוצאת דופן בשימוש בחץ וקשת וללא גישה פוליטית מוגדרת, הפך למעין גיבור רב חסד, בעל קשת קטלנית המוביל קבוצה קטנה של מורדים במלחמת גרילה נגד הנסיך ג'ון, השריף מנוטינגהאם וסגנו המרושע גאי מגיסבורן לטובת המדוכאים והמלך ריצ'רד הראשון.
רובין הוד וחבורתו מככבים גם ברומן ההיסטורי של וולטר סקוט, אייבנהו, שם הם מעורבים במאבק של הסקסונים נגד האצילים/הכובשים הנורמנים.
בשנת 2010 הועלתה סברה כי רובין הוד היה למעשה מלווה בריבית ולא פילנתרופ כפי שנתפס עד אותה עת. הסברה הועלתה בספר "רובין הוד, הטמפלר הלא מוכר" (Robin Hood, The Unkown Templar) מאת ג'ון פול דייוויס (John Paul Davis). בספר גם הועלתה הסברה כי רובין הוד היה למעשה טמפלר אשר ברח מצרפת.
ספרים

עלילות רובין-הוד, עיבוד: רחמה טמקין-לאריש, הוצאת יבנה, 1941. 32 עמ'.
הנרי ג'ילברט, רובין הוד, תרגום: ישראל פישמן, יזרעאל, 1947. 135 עמ'.
רובין הוד, תרגום: אריה חשביה, לדורי, 1963. 125 עמ'.
הנרי ג'ילברט, רובין הוד, תרגום: רפי אוריאלי, מ. מזרחי, 1966. לא ממוספר.
אלכסנדר דיומא, רובין הוד, תרגום: יפה קרינקין, איור: בנונוטי, מסדה, 1969. 57 עמ'.
רוג'ר לנסלין גרין, הרפתקאותיו של רובין הוד, תרגום: גליה סימון, איור: לורנס ביל סמית, זמורה ביתן, 1985. 206 עמ'.
וולט דיסני, רובין הוד, תרגום: שולמית לפיד, הוצאת יבנה, 1986. 26 עמ'.
עלילות רובין הוד, עיבוד: יוסי בכר, איור: נחום גלבוע, ישרא תו (קרא ושמע), 1987. 29 עמ'.
הווארד פייל, הרפתקאות רובין הוד, תרגום: רפאל צ'צ'יק, איור: אבי כץ, כתר, 1989. 190 עמ' (מהדורה מחודשת: 2015, 205 עמ')
לואיס רד, רובין הוד, תרגום: בינה אופק, עופרים, 1998. 94 עמ'.
וולט דיסני, רובין הוד, תרגום: עילאי מלצר, ידיעות אחרונות, 1999. 96 עמ'.
רובין הוד, תרגום: רפי אוריאלי, איור: אריגוני, דני ספרים, 2002. 61 עמ'.